Diari Oficial de la Generalitat Valenciana


Sumari del DOGV 8128, del 15-09-2017 (2017/7945)

RESOLUCIÓ de 8 de setembre de 2017, del director general d'Administració Local, per la qual s'aprova la llista definitiva d'aspirants admesos a la borsa de treball per a la provisió amb caràcter interí de llocs reservats a personal funcionari amb habilitació de caràcter nacional de la subescala secretaria-intervenció convocada per la Resolució de 2 de març de 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8128

Data del DOGV
:   15-09-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/7945


Data del document
:   08-09-2017

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 8 de setembre de 2017, del director general d'Administració Local, per la qual s'aprova la llista definitiva d'aspirants admesos a la borsa de treball per a la provisió amb caràcter interí de llocs reservats a personal funcionari amb habilitació de caràcter nacional de la subescala secretaria-intervenció convocada per la Resolució de 2 de març de 2017. [2017/7945]  
L'article 92 bis apartat 7 de la Llei 7/1985, de 2 d'abril, reguladora de les bases del règim local, en la seua redacció donada per la Llei 27/2013, de 27 de desembre, de racionalització i sostenibilitat de l'administració local, atribueix a les comunitats autònomes la competència per al nomenament de personal interí en llocs de funcionaris d'administració local amb habilitació de caràcter nacional. Aquesta competència s'arreplega, així mateix, en la Llei 8/2010, de 23 de juny, de règim local de la Comunitat Valenciana, concretament en l'article 164.8.  
El Decret 154/2016, de 21 d'octubre, pel qual es regula el procediment de selecció de funcionaris interins i es creen les borses de treball per a la provisió interina de llocs de treball reservats a personal funcionari amb habilitació de caràcter nacional ha regulat la creació de borses de treball per a la cobertura interina d'aquests llocs. El 10 de març de 2017 es va aprovar la resolució del director general d'Administració Local, per la qual es va convocar el procediment per a la constitució d'una borsa de treball per a la provisió interina de llocs reservats a la subescala secretaria-intervenció.  
En data 2 de maig de 2017 va ser publicada en el Diari Oficial de la Generalitat Valenciana la Resolució de 7 d'abril de 2017, de la Direcció General d??Administració Local, per la qual s'aprovava la llista provisional d'aspirants admesos i exclosos, elevant-se aquesta a definitiva per Resolució de 26 de maig de 2017 (DOGV 8053, d'1 de juny).  
  
Entre els dies 19 i 30 de juny de 2017 va tindre lloc la realització del mòdul formatiu previst tant en el Decret 154/2016 com en la resolució de convocatòria. Una vegada va concloure aquest, es va procedir en data 12 de juliol a la valoració dels aspirants per part del Tribunal previst en l'article 6 del Decret 154/2016.  
Finalitzats aquests tràmits es va procedir a la publicació de la llista provisional en el Diari Oficial de la Generalitat Valenciana de data 18 de juliol de 2017. Informades les al·legacions pel Tribunal en sessió celebrada el 7 de setembre de 2017 s'ha procedit a classificar els aspirants per l'orde de puntuació obtingut.  
D'acord amb els antecedents anteriors resolc:  
  
Primer  
Aprovar per ordre de puntuació en annex la relació d'aspirants que integraran la borsa de treball per a la provisió interina de llocs de treball reservats a personal funcionari amb habilitació de caràcter nacional en la subescala secretaria-intervenció.  
  
Segon  
Estimar parcialment les al·legacions efectuades per María José Flor Pérez i Laura Amorós Serrano a la vista de la documentació aportada, modificant respecte a la publicació provisional la seua ubicació en la llista.  
  
Tercer  
Estimar l'al·legació d'Àngels Egea Escrivà mitjançant la rectificació de la puntuació publicada. Així mateix, es corregix d'ofici el mateix error de transcripció detectat en Antonio Artola Dols i Ana Belén Ferrero Berlanga. Aquests canvis no impliquen alteració en la puntuació final ni en l'ordre dels aspirants.  
  
Quart  
Desestimar les al·legacions aportades per Elena Escolano de Rivas per presentació extemporània de mèrits; Teresa Amorós Sabater per quant es va valorar l'exercici al·legat, sense que d'altra banda puguen valorar-se cursos de duració inferior a 10 hores; Sonia Rodríguez Flames perquè els anys d'experiència es computen complets.  
Contra aquesta resolució, que posa fi a la via administrativa, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú i de les administracions públiques, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptador des de l'endemà de la publicació en el Diari Oficial de la Generalitat Valenciana, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú i de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 8 de setembre de 2017.- El director general d'Administració Local: Antoni Such Botella.